Subject: Andmepäring
From: "Kaupo Koppel" <[email-masked]>
To: "Politsei- ja Piirivalveamet" <[email-masked]>
Date: Mon, 13 Apr 2026 13:23:22 +0300

Tere!

Soovin pärida andmeid LSV juhtumite (KarS 121 lg 2 p 2) ajamustrite 
analüüsimiseks selle kümnendi algusest, et hinnata, millistel nädalapäevadel 
ja kellaaegadel esineb rohkem juhtumeid ehk kus on suuremad riskiaknad. 
Palun väljastada alates 2020. aasta 1. jaanuarist kuni andmepäringu 
väljavõtte tegemise päevani LSV juhtumite toimumisaeg või teate laekumise 
aeg. Palun toimumisaja või teate laekumise aja erisuse puhul teiepoolset 
täpsustust, kumb on võimalik väljastada või PPA andmestikus olemas. Kui nii 
varajasest hetkest teateid väljastada ei ole võimalik, siis palun selle 
puudumisel kõige varasemat võimalikku ajahetke.

Andmepäringu väljundina on kaks varianti.

1.	LSV juhtumite arv konkreetses tunnis, kus on nähtav ajavahemik ja kõrval 
veerus LSV juhtumite koguarv selles tunnis (näiteks 1. jaanuar 2020 kl 00-01 
registreeriti 5 LSV juhtumit, kl 01-02 4 juhtumit jne) VÕI
2.	Üks veerg, kus on kõik ajavahemikku kuuluvad LSV juhtumite ajamärked. 
Oluline on, et oleks eristavad kuupäev päeva täpsusega ning kellaaeg 
tunniajase vahemikuna. Ühtegi muud tunnust vaja ei ole.

Variant 2 erineb variandist 1, kuna sel juhul teeksin agregeerimise mina 
ise. Muid tunnuseid tarvis ei ole.

Formaat: Excel (.csv või .xlsx) või .txt.

Hea meelega täpsustan vajadusel veel päringu sisu.

Riigikogu Kantselei juures tegutseva Arenguseire Keskuse selleaastane 
uurimissuund on lähisuhtevägivalla (LSV) trendidest ja mustritest. 
Arenguseire Keskus tegutseb Arenguseire seaduse 
<https://www.riigiteataja.ee/akt/128062016004?leiaKehtiv>  alusel. Seaduse § 
6 alusel on keskuse ülesanne koostada uuringuid oma tegevuskava alusel. 
Tegevuskava kinnitab § 7 alusel Riigikogu majanduskomisjon. Praegune 
andmepäring toetab seega seadusjärgsete ülesannete täitmist.

Tervitades

Kaupo Koppel

Arenguseire Keskuse ekspert

Riigikogu Kantselei

M: +372 5665 3678

E:  <mailto:[email-masked]> [email-masked]